Brahetrolleborg
Store norske leksikon,Kunst og estetikk,Arkitektur og landskap,Kirker, slott og gårder,Storgårder og herregårder,Utenlandske storgårder og herregårder
Brahetrolleborg er et gods og slott i Danmark, på Fyn, nordøst for Faaborg. Godset består av rundt 6500 dekar dyrket mark og 17 500 dekar skog.
Opprinnelig var gården et cistercienserkloster (Holme kloster), grunnlagt i 1172. Klosterets eiendom ble inndratt ved reformasjonen i 1536 og i 1568 solgt til Henrik Rantzau til Breitenburg, som her opprettet stamhuset Rantzausholm. Dette ble inndratt under kronen i 1661 og makeskiftet bort til Manderup Brahes enke Birgitte Trolle, som 1672 opprettet baroniet Brahetrolleborg for sin brors avkom. I 1722 døde slekten ut, og baroniet falt under kronen. Kong Frederik 4 forlente da sin svoger greve Christian Ditlev Reventlow med baroniet, som siden har vært i hans etterslekt; fra 1924 som fri eiendom. Brahetrolleborg slott består av fire fløyer omkring en gårdsplass. Vestfløyen er en rest av klosterbygningene, mens østfløyen er oppført av Kai Rantzau rundt 1620. Denne har to åttekantede tårn. I gården finnes et trappetårn og et kirketårn med høyt spir. Les mer i Store norske leksikon slott arkitektur i Danmark Danmarks historie Brahe – dansk uradelsslekt Trolle – svensk uradelsslekt Reventlow